Neuvoston asetus (EY) N:o 1500/94, annettu 21 päivänä kesäkuuta 1994, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta



Virallinen lehti nro L 162 , 30/06/1994 s. 0001 - 0002

Suomenk. erityispainos Alue 2 Nide 11 s. 0132

Ruotsink. erityispainos Alue 2 Nide 11 s. 0132



NEUVOSTON ASETUS (EY) N:o 1500/94, annettu 21 päivänä kesäkuuta 1994, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(1) ja erityisesti sen 249 artiklan, ottaa huomioon komission ehdotuksen, sekä katsoo, että asetuksen (ETY) N:o 2913/92 20 artiklan 4 kohdassa säädetään, että yhteisön tiettyjen maiden tai maiden ryhmien kanssa tekemiin tullietuuskohteluun oikeuttaviin sopimuksiin sisältyviä tullietuustoimenpiteitä, yhteisön yksipuolisia tiettyjä maita, maiden ryhmiä tai alueita koskevia tullietuustoimenpiteitä sekä yksipuolisia suspensiotoimenpiteitä, jotka koskevat alennuksen tai vapautuksen myöntämistä tiettyihin tavaroihin sovellettavista tuontitulleista, on sovellettava ainoastaan tavaranhaltijan pyynnöstä, jos kyseiset tavarat täyttävät näiden toimenpiteiden mukaiset edellytykset, yhteisön talouspolitiikan hoitamisen kannalta on tärkeää, että yhteisöllä on täydelliset tilastot niiden tavaroiden kaupan määrästä, joille nämä toimenpiteet myönnetään, näiden tilastojen hyödyntäminen edellyttää kaikille jäsenvaltioille yhteisten koodien käyttämistä yhtenäisen hallinnollisen asiakirjan 36 kohdassa, olisi kuitenkin annettava jäsenvaltioille mahdollisuus mukauttaa tullin tietojenkäsittelyjärjestelmiään ja näin ollen olisi säädettävä siirtymäajasta, jonka kuluessa saa käyttää yhteisön koodeja vastaavia kansallisia koodeja, olisi säädettävä, että 1 päivästä tammikuuta 1996 kerätään tietoja sellaisista tavaroista, joille pyydetään vientitukea, ja koska tullikoodeksikomitea ei ole antanut lausuntoa komission esittämästä asetusluonnoksesta, neuvoston tehtävänä on antaa tarvittavat säännökset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2454/93(2) liitteet 37 ja 38 tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 21 päivänä kesäkuuta 1994. Neuvoston puolesta puheenjohtaja G. MORAITIS (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1. Asetus sellaisena kuin se on viimeksi muutettuna komission asetuksella (EY) N:o 655/94 (EYVL N:o L 82, 25.3. 1994, s. 15) LIITE 1 Muutetaan asetuksen (ETY) N:o 2454/93 liite 37 seuraavasti: a) lisätään numero "36" I osaston B kohdan 2 alakohdassa esitettyyn vapaaseen liikkeeseen luovutusta koskevassa ilmoituksessa täytettävien kohtien vähimmäisluetteloon. b) korvataan 36 kohtaa koskeva teksti II osaston C kohdassa seuraavasti: "36 Etuuskohtelu Merkitään tätä varten määrätty koodi. Jäsenvaltiot saavat käyttää muita kuin liitteessä 38 määrättyjä koodeja 1 päivään tammikuuta 1996, jos ne takaavat vähintään yhtä tarkkojen tilastotietojen keruun kuin kyseisessä liitteessä määrätyt koodit." 2 Lisätään 36 kohtaa koskeva teksti asetuksen (ETY) N:o 2454/93 liitteeseen 38 seuraavasti: "36 kohta: Etuuskohtelu Käytettävät koodit ovat: 1) Koodin ensimmäinen numero >TAULUKON PAIKKA> 2) Koodin kaksi seuraavaa numeroa >TAULUKON PAIKKA> "